Diari Oficial de la Generalitat Valenciana


Sumari del DOGV 5134, del 14-11-2005 (2005/12355)

Notificació a Zhan Lin de la sentència dictada en les actuacions de juí verbal de desnonament per falta de pagament número 569/2005.
------------------------------------------------------------------------------------------------------------------------------------

### Dades del document

Número de DOGV
:   5134

Data del DOGV
:   14-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/12009


Organisme emissor
:   Jutjat de Primera Instància Número 23 de València

Tipus de document
:   Edicte

Notificació a Zhan Lin de la sentència dictada en les actuacions de juí verbal de desnonament per falta de pagament número 569/2005. [2005/Q12378]
  
Procediment: assumpte civil 569/2005
  
Jutjat de Primera Instància número 23 de València
  
Juí: juí verbal (desnonament per falta de pagament) 569/2005
  
Part demandant: José Antonio Corbin Pérez
  
Part demandada: Zhan Lin
  
Sobre: -
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
València, 20 de juliol de 2005
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil seguides amb el número 569/2005, a instància de José Antonio Corbín Pérez, representat per la procuradora Estrella Vilas Loredo i assistida del lletrat Alejandro Corbín Espinosa, contra Zhan Lin, declarat en rebel·lia; i exercita acció de resolució de contracte d'arrendament per falta de pagament més acció de reclamació de rendes.
  
Decisió
  
Que amb l'estimació parcial de la demanda deduïda per José Antonio Corbín Pérez, representat per la procuradora Estrella Vilas Loredo, contra Zhan Lin, declarat en rebel·lia, condemne el demandat a pagar a l'actor la suma de dos mil set-cents noranta-cinc euros i noranta cèntims (2.795,90 €), per les rendes que deu des de juliol de 2004 a juliol de 2005, ambdós inclosos, més les despeses de subministrament elèctric i d'aigua, amb els interessos de l'article 576 de la Llei d'Enjudiciament Civil 2000, així com les rendes i despeses que es reporten d'ara en avant fins que la part demandant recupere la possessió del bé arrendat, i declare resolt per falta de pagament de la renda el contracte d'arrendament subscrit per les parts el 6 de juliol de 2001 i, en conseqüència, declare que pertoca el desnonament de l'habitatge propietat de la part actora, situat a València, carrer de Jesús, número 94, porta 16, i requerir el demandat perquè el desallotge i deixe lliure i a disposició de la propietat, amb l'advertència si no ho fa de ser-ne llançat a càrrec seu. No correspon fer expressa imposició de les costes causades.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant este jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.
  
Feu saber a l'arrendatari que, de conformitat amb l'article 449.1 de la Llei d'Enjudiciament Civil 2000, no se li admetrà el recurs si en preparar-lo no manifesta, i ho acredita per escrit, que té pagades les rendes vençudes i les que d'acord amb el contracte haja de pagar de bestreta.
  
Poseu igualment en coneixement de l'arrendatari que, si no desallotja voluntàriament l'habitatge arrendat, una vegada ferma la sentència i presentada per l'actor la demanda executiva, se'n procedirà al llançament en la data ja indicada de 26 d'octubre de 2005 a les 10.00 hores.
  
Esta és la meua sentència, jutjant en primera instància, que pronuncie, mane i firme».
  
Atés el desconeixement de l'actual domicili o residència de la part demandada, mitjançant la provisió d'esta data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de la sentència al demandat.